Probleme pentru concurenții de la Chefi la Cuțite. În ediția de marți seară, 8 mai, o participantă a avut nevoie de intervenția medicilor, în timpul unui battle. Mai exact, chiar înainte de a începe probele culinare.
Concurenta face parte din echipa roz și a acuzat stări rău înainte de a intra în platou și a participa la probele culinare din 8 mai. Drept urmare, a fost nevoie de cadrele medicale, care au examinat-o și i-au pus o perfuzie.
Este vorba despre Adnana Mihaela Irimia, care a claclat după toate testele prin care a trecut până în prezent. ”Unde e Adnana?” a întrebat chef Richard Abou Zaki când i-a observat lipsa, după care i-a răspuns Claudia Sauliuc.
Claudia i-a explicat maestrului bucătar situația în care se afla Adnana. ”E la perfuzii, îi e rău și îi dă acum o perfuzie să îi treacă de tot”, a explicat Claudia Sauliuc. După ce a terminat perfuzia, Adnana a fost mai bine și a revenit la probe.
”A început rău de tot ziua de astăzi. Corpul meu a clacat și m-am simțit super rău, am avut nevoie de perfuzii. Mă gândeam doar la faptul că speram să îmi treacă, efectiv, ca să pot să intru cu colegii mei. Îmi stătea gândul doar acolo”, a detaliat concurenta.
Reamintim că emisiunea Chefi la Cuțite se află la sezonul cu numărul 13 în acest an și îi are ca jurați de această dată pe: chef Orlando Zaharia, chef Alexandru Sautner, chef Richard Abou Zaki și pe chef Ștefan Popescu.
Cei patru maeștri bucătari se află la masa juriului după ce anul trecut vechii jurați și-au dat demisia. Chef Cătălin Scărlătescu, chef Florin Dumitrescu și chef Sorin Bontea au plecat de la Antena 1 pe neașteptate și au invocat drept motiv oboseala.
Cei trei bucătari au intrat în conflict cu Antena 1 prin demisia lor, iar între timp s-a anunțat revenirea lor în competiția Masterchef, de pe Protv. O lovitură dură pentru postul adversar, iar cei care doresc să facă parte din show își pot face înscrierea.
”Vrei să fii următorul MasterChef România? Show-ul care a făcut din farfurie… plating, din pasionați… chefi și din șorț… cel mai râvnit trofeu, se întoarce! Au început înscrierile pentru un sezon mai așteptat ca niciodată! Prinde gustul competiției și hai să-ți iei șorțul de la PRO TV!”, a comunicat Protv.